62019TJ0795_INF
Sentenza tal-Qorti Ġenerali (It-Tieni Awla) tal‑21 ta’ Diċembru 2021 – HB vs Il-Kummissjoni
(Kawża T‑795/19)
“Kuntratti pubbliċi għal servizzi – Provvista ta’ servizzi ta’ assistenza teknika lill-Haut Conseil judiciare – Deċiżjoni ta’ tnaqqis tal-ammont tal-kuntratt u ta’ rkupru tal-ammonti diġà mħallsa – Rikors għal annullament u għad-danni – Att li jaqa’ f’kuntest purament kuntrattwali li ma jistax jiġi sseparat minnu – Assenza ta’ klawżola ta’ arbitraġġ – Inammissibbiltà – Assenza ta’ kapi ta’ dannu separabbli mill-kuntratt”
1.
Rikors għal annullament – Kundizzjonijiet għall-ammissibbiltà – Eżami ex officio
(Artikolu 263 TFUE)
(ara l-punt 53)
2.
Rikors għal annullament – Rikors li fil-verità jirrigwarda tilwima ta’ natura kuntrattwali – Talba għall-annullament ta’ deċiżjoni dwar it-tnaqqis tal-ammonti dovuti abbażi ta’ suq u għall-irkupru tal-ammonti mħallsa indebitament – Kuntratt li jinkludi klawżola li tattribwixxi ġurisdizzjoni favur il-qorti nazzjonali – Nuqqas ta’ ġurisdizzjoni tal-qorti tal-Unjoni – Inammissibbiltà
(Artikoli 263, 272 u 274 TFUE; Regolament tal-Kunsill Nru 1605/2002, Artikoli 102 u 103; Regolament tal-Kummissjoni Nru 2519/97, Artikolu 22)
(ara l-punti 54-58, 71, 72)
3.
Rikors għal annullament – Atti li jistgħu jiġu kkontestati – Kunċett – Atti li jipproduċu effetti legali vinkolanti – Evalwazzjoni ta’ dawn l-effetti skont is-sustanza tal-att
(Artikolu 263 TFUE)
(ara l-punt 65)
4.
Atti tal-istituzzjonijiet – Regolamenti – Applikabbiltà diretta
(It-tieni paragrafu tal-Artikolu 282 TFUE
(ara l-punt 77)
5.
Responsabbiltà mhux kuntrattwali – Kundizzjonijiet – Illegalità – Dannu – Rabta kawżali – Kundizzjonijiet kumulattivi
(It-tieni paragrafu tal-Artikolu 340 TFUE)
(ara l-punt 98)
6.
Responsabbiltà mhux kuntrattwali – Kundizzjonijiet – Illegalità – Ksur ta’ dispożizzjoni kuntrattwali – Esklużjoni
(It-tieni paragrafu tal-Artikolu 340 TFUE)
(ara l-punt 99)
Suġġett
Minn naħa, talba bbażata fuq l-Artikolu 263 TFUE u intiża għall-annullament tad-Deċiżjoni tal-Kummissjoni C (2019) 7319 final tal‑15 ta’ Ottubru 2019 dwar it-tnaqqis tal-ammonti dovuti abbażi tal-kuntratt CARDS/2008/166–429 u għall-irkupru tal-ammonti mħallsa indebitament, u, min-naħa l-oħra, talba bbażata fuq it-tieni paragrafu tal-Artikolu 340 TFUE u intiża sabiex jinkiseb, l-ewwel, ir-rimbors tal-ammonti kollha eventwalment irkuprati mill-Kummissjoni abbażi ta’ din id-deċiżjoni kif ukoll il-pagament tal-aħħar fattura maħruġa flimkien mal-interessi moratorji, u sussegwentement, rilaxx tal-garanzija bankarja u l-kumpens tad-dannu li r-rikorrent sostna li jirriżulta mir-rilaxx tardiv tiegħu u, fl-aħħar, kumpens simboliku għad-dannu morali li rikorrent ikunu sostna.
Dispożittiv
1)
Ir-rikors huwa miċħud bħala inammissibbli, sa fejn jitlob l-annullament tad-Deċiżjoni tal-Kummissjoni C(2019) 7319 final tal‑15 ta’ Ottubru 2019 dwar it-tnaqqis tal-ammonti dovuti taħt il-kuntratt CARDS/2008/166-429 u l-irkupru ta’ ammonti mħallsa indebitament.
2)
Ir-rikors huwa miċħud bħala infondat, sa fejn huwa intiż li jinvolvi r-responsabbiltà mhux kuntrattwali tal-Unjoni Ewropea.
3)
Il-Kummissjoni Ewropea hija kkundannata tbati l-ispejjeż, inklużi dawk relatati mal-proċeduri għal miżuri proviżorji.